laion/Wikipedia-Exotic huggingface dataset:
מקסימום דה הורמון

מקסימום דה הורמון (ביפנית: マキシマム ザ ホルモン) היא להקה מטוקיו המייצרת בסגנון הבי מטאל. היא פועלת בתת-ז'אנר של נו-מטאל והארדקור פאנק תוך שילוב אלמנטים של פופ, סקא ומוזיקת היפ הופ. הלהקה הוקמה בשנת 1998 על ידי זמרים דאיסוק טסודה ונאו קאוואקיטה שגם מנגנת בתופים. בשנת 1999 הלהקה הוציאה את אלבום הבכורה שלה A.S.A. Crew וזה היה האלבום היחיד בהרכב המקורי. בעקבות שינויים בהרכב, הלהקה החלה לשתף ליריקה יפנית בשיריה. בשנת 2002 הלהקה עזבה את חברת Sky Records ועם החברה החדשה הוציאו מספר אלבומים. בשנת 2006 שיר של הלהקה הגיע למקום השישי במצעד הפזמונים ביפן. בשנת 2007 הם הוציאו את האלבום Bu-ikikaesu שהגיע למקום החמישי במצעד הפזמונים היפני. בשנת 2008 הלהקה הגיע לסבב הופעות בבריטניה. בשנת 2010 הלהקה הודיע על הפסקה זמנית של פעילות בעקבות לידת ביתה של נאו. בשנת 2011 הלהקה חידשה את פעילותה ובשנת 2013 יצאה אלבומה החדש. בשנת 2009 הלהקה זכתה בפרס MTV Video Music Awards Japan ובשנים 2009, 2012 ו-2014 בפרס של Space Shower Music Video Awards. בשנת 2019 הלהקה חידשה את פעילותה. A.S.A. Crew (1999) Rokkinpo Goroshi (2005) Bu-ikikaesu (2007) Yoshū Fukushū (2013) מדיה וקבצים בנושא מקסימום דה הורמון בוויקישיתוף אתר האינטרנט הרשמי של מקסימום דה הורמון מקסימום דה הורמון, ברשת החברתית פייסבוק מקסימום דה הורמון, ברשת החברתית אקס (טוויטר) מקסימום דה הורמון, ברשת החברתית אינסטגרם מקסימום דה הורמון, באתר ספוטיפיי מקסימום דה הורמון, באתר Last.fm (באנגלית) מקסימום דה הורמון, באתר AllMusic (באנגלית) מקסימום דה הורמון, באתר MusicBrainz (באנגלית) מקסימום דה הורמון, באתר Discogs (באנגלית) מקסימום דה הורמון, באתר Songkick (באנגלית) מקסימום דה הורמון, באתר בילבורד (באנגלית) https://www.tokyohive.com/article/2019/05/maximum-the-hormone-to-resume-their-live-activities
אלייז'ה קלי

אלייז'ה קלי (באנגלית: Elijah Kelley; נולד ב-1 באוגוסט 1986) הוא שחקן, זמר ורקדן אמריקאי. הוא הופיע בסרטים "רוקדים", "היירספריי", "המשרת" ובסדרת הטלוויזיה "סטאר". קלי נולד וגדל בלגרנג', ג'ורג'יה. בתיכון השתתף בקבוצת התיאטרון. בילדותו שיחק בפרסומות של קוקה-קולה ושיחק תפקיד בסרט "משפחתה של אמא פלורה". הוא גם הופיע במקהלת הכנסייה, מקהלת הגוספל עם משפחתו. הוריו, עברו איתו ללוס אנג'לס לאחר שסיים את לימודיו בתיכון כדי להתמקד במשחק ושירה. בשנת 1998, כאשר היה בן 12, הוא קיבל את תפקידו הראשון במיני-סדרה של CBS, "המשפחה של אמא פלורה" המבוססת על הרומן באותו שם מאת אלכס היילי ודייוויד סטיבנס שפורסם שנה לפני כן. בשנת 2000 שיחק בתפקיד קטן בדרמה הקומית "28 ימים" בכיכובה של סנדרה בולוק, בתפקיד דרנל, בנה של הדמות אותה מגלמת מריאן ז'אן-בפטיסט. בשנת 2007 שיחק קלי בעיבוד הקולנועי של היירספריי. גם הופעתו וגם הסרט זכו לביקורות חיוביות. בשנת 2015 לוהק קלי לתפקיד הדחליל בהפקה הטלוויזיונית של הקוסם מארץ עוץ של רשת NBC בשנת 2017 לוהק קלי לצד לוק ג'יימס בתפקיד חוזר בעונה השנייה של הדרמה המוזיקלית של לי דניאלס "סטאר" ששודרה ברשת FOX. בשנת 2018 הוא לוהק לתפקיד של הזמר ריקי בל במיני-סדרה "סיפורו של בובי בראון". מדיה וקבצים בנושא אלייז'ה קלי בוויקישיתוף אלייז'ה קלי, ברשת החברתית אקס (טוויטר) אלייז'ה קלי, במסד הנתונים הקולנועיים IMDb (באנגלית) אלייז'ה קלי, באתר AllMovie (באנגלית) אלייז'ה קלי, במסד הנתונים הקולנועיים KinoPoisk (ברוסית) אלייז'ה קלי, באתר MusicBrainz (באנגלית) אלייז'ה קלי, באתר Yandex.Music (ברוסית) אלייז'ה קלי, באתר Discogs (באנגלית) אלייז'ה קלי, באתר Genius Barnes, Brad (20 ביולי 2007). "LaGrange to honor local 'Hairspray' star". Ledger-Enquirer. אורכב מ-המקור ב-27 בינואר 2013. נבדק ב-21 ביולי 2007. {{cite news}}: (עזרה) Eisner, Ken (19 ביולי 2007). "Hairspray's Kelley energized by cast". Straight.com. נבדק ב-21 ביולי 2007. {{cite news}}: (עזרה) "Elijah Kelley: Whoa, Who's That Kid?". 19 ביולי 2007. {{cite web}}: (עזרה) Philadelphia, Desa (15 ביולי 2007). "Elijah Kelley has the total package". {{cite web}}: (עזרה)(הקישור אינו פעיל, December 2015) "Elijah Kelley to Play Seaweed in Hairspray Film". BroadwayWorld.com. July 3, 2006. Retrieved July 2, 2007. Prudom, Laura (13 באוגוסט 2015). "'The Wiz': Common, Ne-Yo, Elijah Kelley Join NBC Live Musical". Variety. נבדק ב-19 בנובמבר 2015. {{cite web}}: (עזרה) Wendy Williams (2017-01-17), New Edition Story, נבדק ב-2017-10-20 זמרים אפרו-אמריקאים
ברווז שורק קריבי

ברווז שורק קריבי (שם מדעי: Dendrocygna arborea) הוא מין של ברווז מהסוג ברווז שורק החי באיים הקריביים, הנחשבים לאיי הודו המערבית ומשם קיבל הברווז את שמו. הוא מצוי לרוב באיי בהאמה ואוכלוסיות נוספות חיות בקובה, איי קיימן, אנטיגואה וברבודה, ג'מייקה, פוארטו ריקו ובהיספניולה (בהאיטי והרפובליקה הדומיניקנית). ברווז זה הוא המין הגדול ביותר בסוגו והוא מגיע לאורך ממוצע של 56 עד 48 ס"מ ולמשקל של 1,200 גרם בממוצע. הוא בעל נוצות חומות כהות עם בטן בהירה ולחיים חומות. המקור ארוך יחסית ושחור והרגליים ארוכות עם קרומי שחייה. אזור השת שחור ומכוסה בכתמים לבנים והזנב שחור. לברווז זה אין דו-צורתיות זוויגית. הוא נפוץ לאורך אגמים, ביצות ואדמות מנגרובים וכן מטעים של דקליים מהסוג Roystonea. הברווז הוא פעיל לילה היוצא לאכול בבדידות מפני המים. רוב תזונתו מורכבת מצמחי מים, דגניים וגם מיצורים קטנים שהוא לוכד. הברווז נפגע עקב ציד ותחרויות ספורט לאורך הקריביים וכן ייבוש וזיהום ביצות. אוכלוסיות מסוימות נפגעות מבצורת או הוריקנים ואולי גם מטריפה, אך בכמות נמוכה יחסית. רוב האוכלוסיות יציבות ועלולות להיות בסיכון בעתיד. מדיה וקבצים בנושא ברווז שורק קריבי בוויקישיתוף ברווז שורק קריבי, באתר ITIS (באנגלית) ברווז שורק קריבי, באתר NCBI (באנגלית) ברווז שורק קריבי, באתר Animal Diversity Web (באנגלית) ברווז שורק קריבי, בבסיס הנתונים ARKive (באנגלית) ברווז שורק קריבי, באתר האנציקלופדיה של החיים (באנגלית) ברווז שורק קריבי, באתר GBIF (באנגלית) ברווז שורק קריבי באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
גנון זהוב

גנון זהוב (שם מדעי: Cercopithecus kandti) הוא מין של קוף בעל זנב מהסוג גנון החי במרכז אפריקה סביב לארבעה פארקים לאומיים הסמוכים להרי געש: הפארק הלאומי מגהינגה בדרום-מערב אוגנדה (אנ'), הפארק הלאומי וולקנסיס (אנ') בצפון רואנדה והפארקים וירונגה וקהוזי-בייגה ברפובליקה הדמוקרטית של קונגו. קוף זה חי ביערות סבוכים, לרוב בסביבות במבוקים עבים. הקוף מצוי כיום בסכנת הכחדה עקב השפעות של הרס בית גידולו המיוער ועקב מלחמות שהתחוללו באזור וגרמו למותם של קופים רבים. הוא מוגדר כמין בסכנת הכחדה, אך הפארקים בהם הוא חי מגוננים עליו מפגיעה. הגנון הזהוב הוא קרובו של הגנון הכחול ובעבר הוגדר כתת-מין שלו. במראהו הוא דומה לגנון הכחול אך בעל גב, עורף וגפיים זהובות-בהירות ומעט חומות. אורך הקוף 57 עד 65 ס"מ, עם זנב באורך 80 ס"מ ומשקל הזכרים 8 עד 10 ק"ג, בעוד הנקבות קטנות בהרבה ומשקלם 3.3 עד 3.5 ק"ג בממוצע. הם חיים לרוב על קרקע היער בחבורות של עד 30 פרטים ולעיתים נמצאים בחבורות של מעל 60 פרטים. הקופים מקימים מעונות לילה על הבמבוקים. קופים אלו ניזונים מצמחייה הכוללת נצרי במבוק, עלים, פרחים ופירות אך הם מגוונים כנראה בחרקים שהם מוצאים, לרוב מזחלים בין העלים. מדיה וקבצים בנושא גנון זהוב בוויקישיתוף גנון זהוב, באתר ITIS (באנגלית) גנון זהוב, באתר NCBI (באנגלית) גנון זהוב, באתר האנציקלופדיה של החיים (באנגלית) גנון זהוב, באתר GBIF (באנגלית)
הוליוול

הוליוול (באנגלית: Holywell, בוולשית: Treffynnon) היא עיר בוויילס. היא נמצאת בקרבת שפך של הנהר די. מקור שם העיר הוא במעיין של ויניפרד הקדושה הנמצא בקרבת העיר. המעיין ידוע עוד מתקופה הרומית והיה מקום עלייה לרגל של נוצרים החל משנת 660. לפי המסורת וינפרד הקדושה נהרגה במקום. במהלך המאה ה-19 העיירה גדלה במהירות והתפתחה למקום ייצור נחושת, עופרת וכותנה. אספקת המים הנדרשת לתהליך היה מההרים הסמוכות לעיר. במחצית המאה ה-19 העיר חוברה למערכת מסילת רכבת. בשנות ה-60 של המאה ה-20 תחנת רכבת נסגרה. בשנת 2008 בעיר נפתח בית חולים חדש. באר ויניפרד הקדושה מדיה וקבצים בנושא הוליוול בוויקישיתוף אתר האינטרנט הרשמי של הוליוול הוליוול, באתר אנציקלופדיה בריטניקה (באנגלית)
יחסי נורווגיה–ספרד

יחסי נורווגיה–ספרד הם היחסים הדו-צדדיים והדיפלומטיים בין נורווגיה וספרד. היחסים בין ספרד לנורווגיה מוגדרים בעיקר על ידי חברותן בנאט"ו. שגריר נורווגיה, יוהאן ויבה, סיווג את היחסים בין ספרד לנורווגיה כמצוינים, קרובים מאוד ולבביים. בנוסף, קיים עניין הדדי חזק במסחר, תיירות, תרבות והיסטוריה בין שתי המדינות. קרן הנסיכה כריסטינה הנורווגית הוקמה כדי לחזק את היחסים הספרדיים והנורווגים. יחסים פוליטיים דו-צדדיים בין המדינות התקיימו באופן מסורתי בנימה של ידידות ולבביות, תוך שיח פוליטי מתמשך בנושאים בעלי עניין הדדי. לקשר דו-צדדי זה יש נכסים קבועים חשובים, כמו מערכת היחסים המצוינת בין בתי המלוכה של שתי המדינות והקשרים האישיים הרבים שנוצרו כתוצאה מיותר ממיליון נורווגים המבקרים בספרד מדי שנה (כמעט ¼ מהאוכלוסייה), וספרד היא היעד התיירותי העיקרי של הנורווגים, מה שמייצר אהדה ועניין גובר בתרבות ובשפה הספרדית. [4] בנוסף, העיירה ל'אלפאס דל פי (אנ') היא המושבה השנייה בגודלה של נורווגים בעולם, אחרי לונדון. ספרד ונורווגיה מקיימות גם שיתוף פעולה חיובי בארגונים רב-צדדיים, במיוחד באו"ם. ספרד ונורווגיה היו גם שני נותני החסות של הקונגרס העולמי החמישי נגד עונש מוות, שנערך במדריד ביוני 2013. היחסים בין הממשלה לשלטון מצידם שומרים על נימה חיובית בכל ממדיה, עם כמה אלמנטים חשובים בשיתוף פעולה דו-צדדי, כמו הגנה. קיים אינטרס דו-צדדי מסוים, מכיוון שכוחות הצבא הספרדי מעוניינים להשתמש במשאבי האימון בתנאי קור עז העומדים לרשות הכוחות המזוינים הנורווגיים, ולהפך, לכוחות המזוינים הנורווגיים יש אינטרס להתאמן באקלים צחיח כמו שקיים באזורים מסוימים בספרד. הרמה הטובה של היחסים הדו-צדדיים אינה מונעת מחלוקת בין המדינות לגבי דיג בארכיפלג סבאלברד. רשויות הדיג בשתי המדינות מקיימות שיחות טכניות קבועות כדי להבהיר את המסגרת בה מתקיימת פעילות הדיג הספרדי בנורווגיה. באופן מסורתי נוצר חוסר איזון מסחרי בין שתי המדינות בגלל רכישות נפט וגז נורווגיות, המהווים כ-70% מהיבוא הספרדי. מנגד, הייצוא הספרדי לנורווגיה מגוון מאוד במוצריו: בין היתר ספינות, מכוניות, מכונות ותחום המזון החקלאי. מאזן השירותים מפצה בחלקו על האמור לעיל, בעיקר בזכות תיירות: 1,540,000 נורווגים (מתוך אוכלוסייה של חמישה מיליון תושבים) מבקרים בספרד מדי שנה (2014). במהלך שנת 2014 ביקרו בספרד 1,533,295 נורווגים (מעל אוכלוסייה של חמישה מיליון תושבים), המהווה גידול של 1% בהשוואה לשנת 2013. בחמשת החודשים הראשונים של 2015 נצפתה ירידה מסוימת במספר התיירים הנורווגים לספרד, ובאותה תקופה ביקרו בספרד 521,778 נורווגים (ירידה של -9.3% לעומת התקופה המקבילה אשתקד). נורווגיה מחזיקה בספרד שגרירות במדריד, ו-14 קונסוליות באלג'יראס, ברצלונה, בנידורם, בילבאו, חיחון, ז'ירונה, לה קורוניה, לאס פאלמאס דה גראן קנריה, מאלגה, פלמה דה מיורקה, סביליה, סנטה קרוס דה טנריפה, טורבייחה וולנסיה. ספרד מחזיקה בנורווגיה שגרירות באוסלו, המוסמכת גם עבור איסלנד. מדיה וקבצים בנושא יחסי נורווגיה–ספרד בוויקישיתוף empresaexterior Nahjla Isaacs Pérez, “La Marca España está en ascenso en Noruega”, empresaexterior ￨Noticias del comercio exterior y negocio internacional. España (בספרדית) [1] http://www.exteriores.gob.es/Documents/FichasPais/Noruega_FICHA%20PAIS.pdf Office of Diplomatic Information [2] Embassy of Norway(הקישור אינו פעיל) עותק בארכיון (ארכיון) [3]
יחסי הודו–נורווגיה

יחסי הודו–נורווגיה הם היחסים בין הודו לנורווגיה. מאז עצמאות הודו ב-1947, שתי המדינות שמרו על יחסים חזקים וידידותיים כמו יחסי הודו עם מדינות נורדיות אחרות. טלנור הנורווגית, חברת טלפונים נורווגית גדולה, משקיעה בהודו, והפכה לחברת טלפון מרכזית בהודו. טלנור השקיעה למעלה משלושה מיליארד דולר בשוק ההודי, אך הזהירה מפני "השלכות פוליטיות" אם הדבר ייכשל. בשנת 2014, הודו ונורווגיה חתמו על 13 הסכמים, שסייעו בחיזוק הקשר בין הודו לנורווגיה כמו גם מדינות נורדיות אחרות. נורווגיה רואה בהודו שותפה חשובה להתפתחויות כלכליות. הודו ייבאה מעל 268.68 מיליון דולר ואילו ייצאה לנורווגיה מעל 82.3 מיליון דולר בשנת 2010, אך מאז הופחת מאזן הסחר. שתי המדינות נהנות ממערכת יחסים חמה ומתמיכה זו בזו. הודו מחזיקה בנורווגיה שגרירות באוסלו. נורווגיה מחזיקה בהודו שגרירות בניו דלהי ושלוש קונסוליות כלליות בצ'נאי, קולקטה ומומבאי. מדיה וקבצים בנושא יחסי הודו–נורווגיה בוויקישיתוף אתר האינטרנט הרשמי של יחסי הודו–נורווגיה "India-Norway relations" (PDF). "Norway warns India of 'political implications' if Telenor fails". 12 במאי 2012. {{cite web}}: (עזרה) "India-Norway signed 13 agreements to promote bilateral relations". 16 באוקטובר 2014. {{cite web}}: (עזרה) "India-Norway bilateral tie" (PDF). [1] Norway backs India for NSG, Security Council
רוברט פאגאן

רוברט פאגאן (באנגלית: Robert Fagan‏; בערך 1761 – 26 באוגוסט 1816) היה ארכאולוג, צייר ודיפלומט יליד לונדון, שבילה את רוב הקריירה שלו ברומא ובסיציליה. פאגאן נולד בערך 1761 בלונדון, בנם של מהגרים אירים מהעיר קורק. הוא הגיע לרומא בשנת 1781. כמו אמנים אחרים ברומא, הוא היה מעורב בעסקי עתיקות, ובתמיכתם הכספית של פטרונים בריטים ביצע כמה חפירות ארכאולוגיות. בשנת 1792 הוא חפר בויגנה סן סבסטיאנו על ויה אפיה, במימון קורבט קורבה (שאת דיוקנה צייר באותה שנה). בשנת 1793 הבטיח הנסיך הבריטי אוגוסטוס פרדריק שביקר את האפיפיור לפאגאן לייצא עתיקות. כארכאולוג הוא היה מעורב בחפירות ליד לורנטום, שהביאו לגילוי הוונוס, הנמצאת כעת בגבעת הקפיטולין. כאמן, הוא עשה קריירה מציור דיוקנאות, לעיתים קרובות עבור משפחות בריטיות נכבדות. הוא התחתן פעמיים, תחילה עם לאנה מריה פרי ולאחר מכן למריה לודוביקה פלג'אני, נערה איטלקית צעירה, לה נישא בשנת 1801, חצי שנה בלבד לאחר מות אשתו הראשונה. בעקבות הכיבוש הנפוליאוני של רומא, פאגאן ברח לנאפולי בשנת 1797, ולאחר שהות קצרה בפירנצה חזר לרומא והצליח לשלוח לבריטניה ציורים של קלוד ומורוני ונכסים אחרים מנאפולי. בשנת 1807 עבר לסיציליה. בשנת 1809, לאחר נישואי בתו לוויליאם בייקר, הפך פאגאן לקונסול הכללי הבריטי בסיציליה. באותה שנה החל לחפור בסלינטונט, ובשנת 1812 בטינדריס. פאגאן נקלע לחובות והתאבד ברומא בקפיצה מחלון. לאחר מותו מכרה אלמנתו הצעירה למוזיאוני הוותיקן את העתיקות שחפר. נכדו, לואי אלכסנדר פייגן, היה סופר וחרט ידוע. אנה מריה פרי, אשתו הראשונה של האמן (סביבות 1790–1792) אמה המילטון בלבוש אכרים אמילי מאנלי קופידון ופסיכה חגיגות בכחוס סתיו או חורף מדיה וקבצים בנושא רוברט פאגאן בוויקישיתוף Louis Alexander Fagan, Fagan Robert, Dictionary of National Biography, 1885-1900 Volume 18 E.W. Wolfe, V.L. Freeman, Detailed geologic map, Apollo 17 (Taurus-Littrow) landing area, October 1972, Open-File Report, 1972 doi: 10.3133/ofr72452
גנון דברזה

גנון דברזה (שם מדעי: Cercopithecus neglectus) הוא מין של קוף בעל זנב מהסוג גנון החי ביערות של מרכז אפריקה ומעט במזרח אפריקה. זהו המין הגדול בסוג גנון והוא קרוי על שם החוקר הצרפתי פייר סבורגנאן דברזה (אנ'). הגנון הוא בעל דו-צורתיות זוויגית גבוהה ביותר, כשהזכרים מגיעים לאורך של 60 ס"מ ולמשקל 7 ק"ג והנקבות מגיעות לאורך של 40 ס"מ ולמשקל 4 ק"ג בממוצע. הם בעלי זנב ארוך וגמיש באורך של עד 67 ס"מ והם מותאמים לחיים על ענפי העצים. קוף זה צבעוני מאוד, בעל פרווה אפורה-כסופה עם גב חום-אדמדם, גפיים וזנב שחורים, עם פס לבן על הירך והחזה לבן. הגנון בעל "זקן" לבן לאורך חלל האף, הפה והסנטר וגם הגרון ומעל הגבות שיער כתום וכיפת הראש שחורה. שני הזווגים די דומים בצבעם. תוחלת חייהם עד 22 שנה בטבע ועד 30 שנה בשביה. הגנונים חיים ביערות משווניים הכוללים יערות גשם, יערות במבוק וביצות סבוכות לאורך גדות מים מתוקים כמו נהרות ברחבי מרכז אפריקה והם בעלי תפוצה נרחבת יחסית לבני סוגם. הם חיים באנגולה, קמרון, הרפובליקה המרכז-אפריקאית, הרפובליקה הדמוקרטית של קונגו, הרפובליקה של קונגו, גינאה המשוונית, אתיופיה, גבון, קניה, דרום סודאן, ניגריה, אוגנדה וייתכן שגם בטנזניה. הקופים חיים בקרבה גדולה למים ולעיתים נראים שוחים. עם זאת לרוב הם לא יורדים מהעצים, לרוב רק לחיפוש מזון. מזונם של הגנונים מורכב מפירות וצמחים קרקעיים אך גם מזרעים, חרקים ומזונות נוספים שהם מוצאים ביער. הם עצמם נטרפים בידי נמרים, עיט כתר ושבטי ציידים ובמידה פחותה יותר גם מפיתונים ומשימפנזות. קוף זה לרוב נחבא אל הכלים בין הסבכים והעלים וינסה להתחמק מטורפיו בשקט מוחלט. קבוצה של קופים גם תקרא קריאת אזעקה לשאר חברי הקבוצה, בייחוד כשהטורף הוא עיט כתר. כך הקבוצה תישמר בין הענפים הסבוכים ביותר ואף תנסה להרחיק את העיט בצעקות. הגנון לא מצוי בסכנה בטבע אך הוא עלול להיפגע מבירוא יערות ומציד קופים לבשר. מדיה וקבצים בנושא גנון דברזה בוויקישיתוף גנון דברזה, באתר ITIS (באנגלית) גנון דברזה, באתר NCBI (באנגלית) גנון דברזה, באתר Animal Diversity Web (באנגלית) גנון דברזה, בבסיס הנתונים ARKive (באנגלית) גנון דברזה, באתר האנציקלופדיה של החיים (באנגלית) גנון דברזה, באתר GBIF (באנגלית) גנון דברזה, באתר אנציקלופדיה בריטניקה (באנגלית) גנון דברזה באתר הרשימה האדומה של IUCN
כביש 557

כביש 557 הוא כביש רוחב אזורי המתחיל בצומת שער אפרים, בסמוך לעיר טייבה, ומוביל מזרחה לשכם ויישובי הסביבה ומסתיים בצומת סמוך לשבי שומרון. הכביש משמש לציר נסיעה פתוח גם לאזרחים ישראלים, לכיוון נתניה וכביש 6 במקום קודמו, כביש 57, שבחלקו המרכזי עובר בשטחי הרשות הפלסטינית וחסום לאזרחים ישראלים. אורכו של הכביש הוא 18.26 ק"מ, והוא חד מסלולי לכל אורכו. כביש 557 - חיפוש, Govmap - אתר המפות הממשלתי
יחסי בורונדי – הממלכה המאוחדת

יחסי בורונדי–הממלכה המאוחדת הם היחסים הדיפלומטיים שבין הרפובליקה של בורונדי לבין הממלכה המאוחדת של בריטניה הגדולה וצפון אירלנד. בריטניה כוננה יחסים דיפלומטיים עם בורונדי בשנת 1962, זמן קצר לאחר שהיא זכתה בעצמאותה מבלגיה. בורונדי מחזיקה בבריטניה שגרירות בלונדון. בריטניה מחזיקה נציגות דיפלומטית בבוג'ומבורה הכפוף לשגרירותה בקיגאלי, רואנדה. מדיה וקבצים בנושא יחסי בורונדי – הממלכה המאוחדת בוויקישיתוף אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
הרי הורנבי

הרי הורנבי (באנגלית: Hornby Mountains) המכונים גם גבעות הורנבי (באנגלית: Hornby Hills) הם רכס הרים באי פוקלנד המערבי, שבאיי פוקלנד. כיוון הרכסים דרום-דרום מערב לצפון - צפון מזרח, והם מקבילים למצר פוקלנד. הפסגה הגבוהה בפסגות הרכס היא הר מריה (שגובהה 660 מטרים מעל פני הים), והפסגה השנייה בגובהה היא הר מודי (שגובהו 554 מטרים מעל פני הים). הגובה הממוצע של ההרים 602 מטרים מעל פני הים. אזור הרי הורנבי מוגדר כ"אזור צמחים בעל חשיבות" (וככזה הוא אזור מוגן). הרי הורנבי נוצרו עקב כוחות העתקה טקטוניים, ובעקבותיהם, סלעי הקוורץ של הגבעות נדחקו על צידם, ועתה שכבותיהם אנכיים. • Will Wagstaff, Falkland Islands, P 3 • Storey, B. C.; Curtis, M. L.; Ferris, J. K.; Hunter, M. A.; Livermore, R. A., Reconstruction and break-out model for the Falkland Islands within Gondwana, Journal of African Earth Sciences, Volume 29, Issue 1, p. 153-163. July 1999 DOI: 10.1016/S0899-5362(99)00086-X הרי הורנבי באתר הגאזט האנטארקטי של ממשלת אוסטרליה תצלום לוויין של הרי הורנבי מפת אזור הרי הורנבי תצלום לוויין של אזור הרי הורנבי הרי הורנבי באתר mindat מזג אוויר נוכחי מעודכן בהרי הורנבי תחזית מזג אוויר עדכנית ארוכת טווח עבור הרי הורנבי נתוני מזג אוויר היסטוריים עבור הרי הורנבי גאזט השמות של דרום האוקיינוס השקט הרשמי של ארצות הברית ראו בספר "Falkland Islands" מאת "Will Wagstaff", המפורט בפסקת "לקריאה נוספת" מידע גאוגרפי על הר מריה מידע גאוגרפי על הר מודי מידע גאוגרפי על הרי הורנבי אזורי צמחים בעלי חשיבות באיי פוקלנד
אקלים אסטוניה

אסטוניה שוכנת בחלק הצפוני של אזור האקלים הממוזג, ובאזור המעבר בין אקלים ימי לאקלים יבשתי. מכיוון שאסטוניה (וצפון אירופה כולה) מחוממת ברציפות על ידי אוויר ימי המושפע מתכולת החום בצפון האוקיינוס האטלנטי, שורר בה אקלים מתון יותר בהשוואה לאזורים אחרים החולקים עימה את אותו קו רוחב צפוני. הים הבלטי גורם להבדלים בין האקלים של אזורי החוף לאלו של פנים הארץ. לאסטוניה יש ארבע עונות, המתחלקות באורכים שווים כמעט. הטמפרטורות הממוצעות נעות בין C°‏ 16.3 באיים הבלטיים לבין C°‏ 18.1 בפנים הארץ בחודש יולי, החודש החם ביותר, ובין C°‏ 3.5 באיים הבלטיים עד C°‏ 7.6− בפנים הארץ בחודש פברואר, החודש הקר ביותר. הטמפרטורה השנתית הממוצעת באסטוניה היא C°‏ 5.2. הטמפרטורה הממוצעת בחודש פברואר, החודש הקר ביותר בשנה, היא C°‏ 5.7−. הטמפרטורה הממוצעת בחודש יולי, הנחשב לחם בחודשי השנה, היא C°‏ 16.4. האקלים מושפע גם על ידי האוקיינוס האטלנטי, הזרם הצפון-אטלנטי (אנ') וההשפעה של טמפרטורות המינימום באיסלנד, אשר הוא אזור הידוע בהיווצרות סופות ציקלון, וכמקום בו לחץ האוויר הממוצע הוא נמוך יותר מאשר באזורים סמוכים. אסטוניה ממוקמת באזור לח בו כמות המשקעים גדולה יותר מסך האידוי. המשקעים הממוצעים שנמדדו בשנים 1961–1990 נעו בין 535 ל־727 מילימטרים בשנה, כאשר הכמויות הכבדות ביותר ירדו בסוף הקיץ. נצפו בין 102 ל־127 ימי גשם בשנה, והמשקעים הממוצעים היו רבים יותר במורדות המערביים של מחוז סקאלה (אנ') והאג'נה (אנ'). כיסוי שלג, (שהוא בשיא עומקו בדרום מזרח הארץ), נמשך בדרך כלל מאמצע דצמבר ועד סוף מרץ. סתיו הסתיו רטוב וסוער. המחצית הראשונה של ספטמבר יכולה להיות חמה. ציקלונים רבים מגיעים מסקנדינביה ומביאים עימם גשמים עזים המלווים בסופת רעמים. סופות מסוימות עלולות לגרום להצפות חוף ולרוחות במהירויות של מעל 35 מטר לשנייה. השלג הראשון מגיע בדרך כלל בסוף אוקטובר או נובמבר. חורף החורף קר יותר במזרח אסטוניה וחם יותר באזורי החוף. החודשים הקרים ביותר הם ינואר ופברואר: בחלק מהלילות הטמפ' עשויות לצנוח עד כדי C°‏ 35−. הטמפ' הקיצונית ביותר שתועדה הייתה C°‏ 43.5−. ציקלונים מביאים סופות שלג. לפעמים הים משפיע על מזג האוויר במדינה, ומביא לירידת שלגים רבים יותר. אביב האביב בדרך כלל יבש ומתון. ירידת שלג עדיין אפשרית בחודשים אפריל ומאי. מאי הוא החודש החם ביותר באביב, בו גלי החום הראשונים מגיעים והטמפרטורות יכולות להגיע ל־C°‏ 20–30. עונת הרעמים מתחילה באפריל. קיץ הקיץ מתון, חם בדרום ובמזרח אסטוניה, קר באיים. בימים מסוימים הטמפרטורות יכולות להגיע עד C°‏ 30–35, אך בדרך כלל הן בסביבות C°‏ 20. החודש החם ביותר הוא יולי, אך שיא הטמפרטורה המרבי תועד דווקא באוגוסט, והוא עמד על C°‏ 35.6. סופות רעמים נצפות לרוב בשעות אחר הצהריים. הרוח החזקה ביותר נמדדה בשנת 1969 ברוהנו, ועמדה על 48 מטר לשנייה. גאוגרפיה של אסטוניה מדיה וקבצים בנושא אקלים אסטוניה בוויקישיתוף "EMHI". אורכב מ-המקור ב-2012-02-22. נבדק ב-2009-06-11. Sademed, õhuniiskus (Precipitation, air humidity. In Estonian). Estonian Meteorological and Hydrological Institute Estonian Environment Agency
יחסי בורונדי–רוסיה

יחסי בורונדי–רוסיה הם היחסים הדיפלומטיים שבין הרפובליקה של בורונדי לבין הפדרציה הרוסית. ברית המועצות כוננה יחסים דיפלומטיים עם בורונדי ב-1 באוקטובר 1962, זמן קצר לאחר שהיא זכתה בעצמאותה מבלגיה. ב-16 במרץ 2017, נחתם במוסקבה, הסכם "שיתוף פעולה" שנחתם בין לשכת המסחר והתעשייה הפדרלית של בורונדי (CFCIB) לבין לשכת המסחר במוסקבה. ב-6 בפברואר 2018, נחתם בבוג'ומבורה הסכם על הביטול ההדדי של הדרישה לוויזה דיפלומטית לצורכי תיירות. בורונדי מחזיקה ברוסיה שגרירות במוסקבה. רוסיה מחזיקה בבורונדי שגרירות בבוג'ומבורה. מדיה וקבצים בנושא יחסי בורונדי–רוסיה בוויקישיתוף Burundi-Russia relations ‘at the best ever’, says the Burundi Foreign Ministry. אתר על יחסי מדינות
מנוע הזכויות הלאומי

מנוע הזכויות הלאומי הוא אתר אינטרנט ממשלתי למיצוי זכויות. הפרויקט נוצר על ידי ישראל דיגיטלית וממשל זמין, יחד עם המוסד לביטוח לאומי, הרשות לזכויות ניצולי השואה, משרד הבריאות, רשות האוכלוסין, רשות המיסים, משרד הבינוי והשיכון, משרד התחבורה, משרד העלייה והקליטה, המשרד לשוויון חברתי, משרד הרווחה, משרד הכלכלה, הרשות להגנת הצרכן, משרד המשפטים, החשב הכללי, בנק ישראל, רשות המים, רשות החשמל, הרשויות המקומיות, מיזם כל זכות וחברת סיגנצ'ור איי.טי. הגרסה הראשונית של האתר נפתחה לציבור בתאריך 30 בספטמבר 2020, בתקופה זו פועל האתר בתקופת הרצה ומציגים בו רק זכויות של אזרחים ותיקים. אתר האינטרנט הרשמי של מנוע הזכויות הלאומי אודות האתר
סורת אל-חג'ראת

סורת אל-חֻגֻ'רַאת (בערבית: سورة الحجرات, "חדרי חדרים") היא הסורה ה-49 בקוראן. הסורה מונה 18 פסוקים, ושמה נגזר מפסוק 4. הנושא המרכזי של סורה זו הוא חובותיהם הדתיות והחברתיות של המוסלמים. פסוקים 1–8 עוסקים בחובותיהם של המוסלמים כלפי מוחמד. פסוקים 9–12 מתמקדים בחובותיהם החברתיות של המוסלמים. פסוקים 13–18 עוסקים בחובותיהם הדתיות של המוסלמים. מדיה וקבצים בנושא סורת אל-חג'ראת בוויקישיתוף סורת אל-חג'ראת, בתרגום הרמן רקנדורף, באתר ויקיטקסט הקוראן / אלמוני/ת / צבי חיים הרמן רקנדורף - פרויקט בן־יהודה, באתר benyehuda.org Surah Al-Hujurat [49], Surah Al-Hujurat [49] (באנגלית) TheLastDialogue, Surah Al Hujurat Summary, The Last Dialogue, ‏7 במרץ 2019 (באנגלית) Sura al-Hujurat, WikiShia (באנגלית)